Ռիչարդ Ջորջ Ռոջերս

**Ռիչարդ Ռոջերս, Բարոն Ռոջերս Ռիվերսայդ** (, ), բրիտանացի ճարտարապետ, ով Ռենցո Պիանոյի և Նորման Ֆոսթերի հետ համատեղ հիմնադրել է հայ-թեք ոճը։ Կայսերական ու Պրիցկերի ճարտարապետական մրցանակների դափնեկիր է։ Մեծ Բրիտանիայի թագուհին նրան բարոնի կոչում է շնորհել (Baron Rogers of Riverside): Ռիչարդ Ռոջերսը 1986 թվականին արժանացել է Պատվավոր լեգեոնի շքանշանի, 1991 թվականին ստացել է ասպետի կոչում, իսկ 1996 թվականին՝ ցմահ պերի կոչում։

## Կյանք և գործունեություն
Սովորել է Լոնդոնի ճարտարապետական դպրոցում, այնուհետև Նորման Ֆոսթերի հետ` Եյլի համալսարանում։ Հետագայում նրանք իրենց կանանց` Շու Ռոջերսի և Վենդի Չիսմանի հետ հիմնադրել են «Team 4» գրասենյակը։ 1967 թվականին նրանք առանձնացել են։ Ռոջերսը միացել է Ռենցո Պիանոյի հետ, ով հաղթել էր 1971 թվականին Փարիզում Ժորժ Պոմպիդուի կենտրոնի շինարարության համար հայտարարված մրցույթում։ Այս շենքը դարձել է նոր ուղղության հռչակագիրը` տարորոշելով նաև Ռոջերսի ոճը, որին բնորոշ են ինժեներական շատ համակարգերի (ջրամատակարարում, ջեռուցում, օդափոխություն, աստիճաններ, վերելակներ և այլն) ներմուծումը էքստերիեր` ազատ թողնելով ինտերիերը և շինությունների ներքին հատվածները։ Ներկայումս Ժորժ Պոմպիդուի կենտրոնը տեսարժան վայր է համարվում, չնայած այն ժամանակ քննադատները շինության դիզայնին վերապահումով էին մոտենում։

Ռիչարդ Ռոջերսը գլխավորում է «Rogers Stirk Harbour Partners» (նախկինում՝ «Richard Rogers Partnership») ընկերությունը, որը հիմնադրել էր 1977 թվականին։ Ընկերությունը գրասենյակներ ունի Լոնդոնում, Բարսելոնայում, Մադրիդում, Նյու Յորքում, Տոկիոյում։ Այս ընկերությունն իրագործել է մի շարք հատնի նախագծեր` «Լլոյդ» ապահովագրական ընկերության շտաբ-գրասենյակը Լոնդոնում (1979-1984), Մարդու իրավունքների եվրոպական դատարանի շենքը Ստրասբուրգում (1984), «Միլենիում դոումի» ցուցասրահը Լոնդոնում «1999», Համաշխարհային առևտրի կենտրոնի վերականգնման նախագիծը Նյու Յորքում։

## Պատկերասրահ

Պատկեր:Lloyds Building stair case.jpg|«Լլոյդ» ապահովագրական ընկերության շտաբ-գրասենյակ, Լոնդոն (1979-1984)
Պատկեր:Lloyds building, London at night.jpg|«Լլոյդ» ապահովագրական ընկերության շտաբ-գրասենյակ, Լոնդոն (1991)
Պատկեր:UK Londen Millennium Dome 20040921 30701.jpg|О2-կենտրոն, Լոնդոն
Պատկեր:Millennium Dome (zakgollop) version.jpg|О2-կենտրոն, Լոնդոն
Պատկեր:Millennium Dome from Greenwich.jpg|О2-կենտրոն, Լոնդոն
Պատկեր:Canary.wharf.and.dome.london.arp.jpg|О2-կենտրոն, Լոնդոն
Պատկեր:Madrid barajas aeropuerto terminal t4.jpg|Մադրիդ, օդանավակայան
Պատկեր:M-T4.jpg|Մադրիդ, օդանավակայան
Պատկեր:Barajas interior7.jpg|Մադրիդ, օդնավակայան
Պատկեր:Barajas interior6.jpg|Մադրիդ, օդնավակայան
Պատկեր:Steps - Senedd.jpg|Ուելսի ազգային ասամբլեա
Պատկեր:Reuters.london.arp.jpg|*[[Reuters]]* ինֆորմացիոն կենտրոն, Լոնդոն

Պատկեր:Piece of Berlin Wall in front of the European Court of Human Rights, Strasbourg.jpg|Մարդու իրավունքների եվրոպական դատարանի շենք, Ստրասբուրգ


## Ծանոթագրություններ

## Արտաքին հղումներ
* Ռիչարդ Ռոջերսի ղեկավարած ''Rogers Stirk Harbour + Partners'' ընկերության պաշտոնական կայք
* Ռիչարդ Ռոջերսը Architection.ru կայքում

Կատեգորիա:Բրիտանացի ճարտարագետներ
Կատեգորիա:Բրիտանացի ճարտարապետներ
Կատեգորիա:Եյլի համալսարանի շրջանավարտներ
Կատեգորիա:Մեծ Բրիտանիայի քաղաքական գործիչներ
Կատեգորիա:Մոդեռնիստ ճարտարապետներ
Կատեգորիա:Պատվո լեգեոնի շքանշանի ասպետներ
Կատեգորիա:Ֆուլբրայթի կրթաթոշակակիրներ